
	讗讘诇 讘诇讬诇讛 讗驻讬诇讜 砖诇砖讛 讻讜转讘讬谉 讜讗讬谉 注讜砖讬谉 讚讬谉. 讚讛讛讬讗 专讗讬讬讛 讻诪讜 注讚讜转 讜讗讬谉 诪拽讘诇讬谉 注讚讜转 讘诇讬诇讛 讻讚诪讜讻讞 驻专拽 专讗讜讛讜 讘讬转 讚讬谉 (专''讛 讚祝 讻讛: 讜砖诐) 讚拽讘诇转 注讚讜转 讻转讞诇转 讚讬谉 讜讛讬讜诐 讚专讗讜讬 诇拽讘诇转 注讚讜转 讬讻讜诇讬谉 诇讚讜谉 注诇 驻讬 专讗讬讬转 讬讜诐 讚诇讗 转讛讗 砖诪讬注讛 讙讚讜诇讛 诪专讗讬讬讛 讜诇讗 讻诪讜 砖驻讬专砖 讛拽讜谞讟专住 讚讗诪专 拽讘诇讜 注讚讜转 砖讛注讬讚讜 诇驻谞讬讛诐 讘诇讬诇讛 讚谞讬谉 诇诪讞专 注''驻 讗讜转讜 注讚讜转 讜讗讬谉 爪专讬讻讬谉 诇讞讝讜专 讜诇讛注讬讚 讘驻谞讬讛诐 讘讬讜诐 讜诪讛 砖驻讬专砖 讛拽讜谞讟专住 讚讜拽讗 砖谞讻谞住讜 诇讘拽专 讗讘诇 讛讝诪讬谞讜诐 诇讛注讬讚 砖讜讘 讗讬谉 讬讻讜诇讬谉 诇讚讜谉 讗驻讬诇讜 讬注讬讚讜 讗讞专讬诐 讚讛讜讜 诇讛讜 注讚讬诐 讜讗讬谉 注讚 谞注砖讛 讚讬讬谉 讜讛讘讬讗 专讗讬讛 诪驻''拽 讚诪讻讜转 (讚祝 讜.) 讚专讘讬 讬讜住讬 住讘专 谞诪爪讗 讗讞讚 诪讛谉 拽专讜讘 讗讜 驻住讜诇 注讚讜转 讻讜诇谉 讘讟诇讛 讜诇专讘讬 谞诪讬 讻讬 讗诪专讬 诇讗住讛讜讚讬 讗转讬谞讗 注讚讜转谉 讘讟诇讛 讜驻住讬拽 专讘 谞讞诪谉 讚讛诇讻转讗 讻讜讜转讬讛 讚专讘讬 讜拽讬讬诪讗 诇谉 讻专讘 谞讞诪谉 讘讚讬谞讬 讜讛讛讬讗 讚专''讛 讚诪讜砖讬讘讬谉 诪讞讘专讬讛谉 讗爪诇 讛讬讞讬讚 讗讬讬专讬 砖诇讗 讛诇讻讜 诪转讞诇讛 注''诪 诇专讗讜转 讚讗''讻 讗讬谉 砖讜讘 讛讬讞讬讚 讬讻讜诇 诇讛讬讜转 讚讬讬谉 讜讛讘讬讗 专讗讬讛 谞诪讬 诪转砖讜讘转 专砖''讬 讝爪''诇 砖讛讬讛 诪讚拽讚拽 诪讻讗谉 砖讗讬谉 爪专讬讱 诇讜诪专 讗转诐 注讚讬 讚讗讬 讗诪专 诇讛讜 诇讬讛讜讬 注诇讬 住讛讚讬 讗诪讗讬 专爪讜 注讜砖讬谉 讚讬谉 讛讗 讘讛讚讬讗 砖讜讬谞讛讜 住讛讚讬 讜讗注''驻 砖驻''讛 砖讬讻讜诇 诇讛讬讜转 讚讬讬谉 讻砖专讗讜 讘诇讬诇讛 讻讬讜谉 砖讬砖 注讚讬诐 诪注讬讚讬诐 讘驻谞讬讜 讻砖诪转讻讜讬谉 诇讛注讬讚 讙专注 讟驻讬 讜讗讬谉 诇讛拽砖讜转 讻讬 驻专讬讱 讘驻' 专讗讜讛讜 讘''讚 (专''讛 讚祝 讻讛:) 诪讜砖讬讘讬谉 诪讞讘专讬讛谉 诇讜拽诪讜 讘讚讜讻转讬讬讛讜 讜诇讬拽讚砖讜 讚诇讗 转讛讗 砖诪讬注讛 讙讚讜诇讛 诪专讗讬讬讛 讗诪讗讬 诇讗 诪砖谞讬 讻讙讜谉 砖谞转讻讜讜谞讜 诇讛注讬讚 讚讗讬谉 讬讻讜诇讬诐 诇讛讬讜转 讚讬讬谞讬谉 讚讛讗 讗讬 谞转讻讜讜谞讜 诇讗 讛讬讛 讛讬讞讬讚 谞注砖讛 讚讬讬谉 讜诪讬讛讜 讗讬谉 谞专讗讛 驻讬' 讚讟注诐 讚讗讬谉 注讚 谞注砖讛 讚讬讬谉 讛讜讬 讗讜 诪砖讜诐 讚讛讜讬讗 注讚讜转 砖讗讬 讗转讛 讬讻讜诇 诇讛讝讬诪讛 讚讻讬讜谉 砖讛谉 注爪诪谉 注讚讬诐 讜讚讬讬谞讬谉 诇讗 讬拽讘诇讜 讛讝诪讛 注诇 注爪诪谉 讗讜 诪砖讜诐 讚讘注讬谞谉 讜注诪讚讜 砖谞讬 讛讗谞砖讬诐 讗诇讜 讛注讚讬诐 诇驻谞讬 讛' 讗诇讜 讚讬讬谞讬谉 讗讘诇 讛注讚讬诐 注爪诪谉 讗讬谉 讞讜讝专讬谉 讜讬讜砖讘讬谉 讜讚谞讬谉 讜诪讛谞讬 讟注诪讬 讗讬谉 诇驻住讜诇 讛诪转讻讜讬谉 诇讛注讬讚 讗诇讗 讚讜拽讗 注讚 讛诪注讬讚 讜诪讛讛讬讗 讚诪讻讜转 砖讛讘讬讗 讗讬谉 专讗讬讛 讚讛转诐 讙讝讬专转 讛讻转讜讘 讛讜讗 讚诪拽讬砖 讙' 诇砖谞讬诐 讚讗驻讬诇讜 讛谉 诪讗讛 讗诐 谞诪爪讗 讗讞讚 诪讛谉 拽专讜讘 讗讜 驻住讜诇 注讚讜转谉 讘讟诇讛 讜注讜讚 拽砖讛 诇专''讬 诇驻讬专讜砖讜 讚诪讚诪讛 讗讬谉 注讚 谞注砖讛 讚讬讬谉 诇谞诪爪讗 讗讞讚 诪讛谉 拽专讜讘 讗讜 驻住讜诇 讗''讻 诇专讘讬 讬讜住讬 讚讗讬转 诇讬讛 讚讘专讗讬讬讛 讘注诇诪讗 讘诇讗 讻讜讜谞转 注讚讜转 谞诪爪讗 讗讞讚 诪讛谉 拽专讜讘 讗讜 驻住讜诇 注讚讜转谉 讘讟诇讛 讻诪讜 讻谉 诇讗 讬注砖讛 砖讜讘 讚讬讬谉 讗''讻 诇讬转 诇讬讛 砖诇讗 转讛讗 砖诪讬注讛 讙讚讜诇讛 诪专讗讬讬讛 讜讛砖转讗 讘专''讛 驻专讬讱 讘驻砖讬讟讜转 讜诇讗 转讛讗 砖诪讬注讛 讙讚讜诇讛 诪专讗讬讬讛 讜诪砖诪注 讚诇讬讻讗 诪讗谉 讚驻诇讬讙 讜注讜讚 拽砖讛 讚专讘 讬讛讜讚讛 讗讚专讘 讬讛讜讚讛 讚专讘 讬讛讜讚讛 驻住讬拽 讘诪讻讜转 (讚祝 讜.) 讻专讘讬 讬讜住讬 讚讘专讗讬讬讛 讘注诇诪讗 谞注砖讛 注讚 讜讗讬谉 注讚 谞注砖讛 讚讬讬谉 讜讗''转 讛讬讻讬 拽讗诪专 专讘 讬讛讜讚讛 专爪讜 注讜砖讬谉 讚讬谉 讛诇讗 谞注砖讜 注讚讬诐 讗注''驻 砖诇讗 谞转讻讜讜谞讜 讗诇讗 讜讚讗讬 讗讜诪专 专''讬 讚讗讬谉 诇讚诪讜转讜 讜注讜讚 讗讜诪专 专''讬 讚讛转诐 谞诪讬 讘讻讜讜谞讛 诇讞讜讚讛 砖谞转讻讜讜谞讜 诇讛注讬讚 讘砖注转 专讗讬讬讛 诇讗 讛讬转讛 注讚讜转谉 讘讟诇讛 讗诇讗 讻砖讛注讬讚讜 讗讞''讻 讘讘''讚 讚讗讬 诇讗 转讬诪讗 讛讻讬 讗讬谉 诇讱 讙讟 讻砖专 讻砖谞讜转谞讬谉 讘驻谞讬 拽专讜讘讬谉 讗讜 拽讚讜砖讬谉 讗诐 谞转讻讜讜谞讜 诇讛注讬讚 讜讛讗讬 讚拽讗诪专 讜诪讛 讬注砖讜 砖谞讬 讗讞讬谉 砖专讗讜 讘讗讞讚 砖讛专讙 讗转 讛谞驻砖 讗注''驻 砖讗讬谉 注讚讜转谉 讘讟诇讛 讗诇讗 讻砖诪注讬讚讬谉 讘驻谞讬 讘''讚 诪''诪 驻注诪讬诐 砖讗讬谉 讛讗讞 讝讛 讬讜讚注 砖讻讘专 讛注讬讚 讗讞讬讜 讜诪注讬讚 讜诪讬讛讜 诪注讬拽专讗 讛讜讛 讘注讬 诇诪讬诪专 讛转诐 讚讘专讗讬讬讛 讘注诇诪讗 讘诇讗 讛注讚讗讛 谞驻住诇讬谉 讻砖谞诪爪讗 讗讞讚 诪讛诐 拽专讜讘 讗讜 驻住讜诇 诪讚驻专讬讱 讛专讜讙 讬爪讬诇 谞专讘注 讬爪讬诇 讛讜专讙 讜专讜讘注 讬爪讬诇讜 讗讘诇 诇驻讬 讛诪住拽谞讗 讚讘注讬 诇诪讬诪专 讜诪住讬拽 专讘讗 讗诪专 拽专讗 讬拽讜诐 讚讘专 讘诪拽讬讬诐 讚讘专 讛讻转讜讘 诪讚讘专 讚讛讬讬谞讜 注讚讬诐 砖讛讚讘专 诪转拽讬讬诐 注诇 讬讚讬讛谉 讗讬谉 谞驻住诇讬谉 注讚 砖讬注讬讚讜 讘讘讬转 讚讬谉 讜讬拽讬讬诪讜 讚讘专: 讜讗讬谉 注讚 谞注砖讛 讚讬讬谉. 讛讬讬谞讜 注讚 讛诪注讬讚 讻讚驻专讬砖讬转 讜讚讜拽讗 讘讚讗讜专讬讬转讗 讗讘诇 讘讚专讘谞谉 谞注砖讛 讚讬讬谉 讻讚诪讜讻讞 讘驻''拽 讚讙讬讟讬谉 (讚祝 讛:) 讜讘驻''讘 讚讻转讜讘讜转 (讚祝 讻讗: 讜砖诐) 讜专讘讬 注拽讬讘讗 讚讗诪专 讘讛讞讜讘诇 (讘''拽 讚祝 爪: 讜砖诐) 讻讜诇谉 注讚讬诐 讛谉 讜讗驻讬诇讜 注讚 讛专讜讗讛 讗讬谉 谞注砖讛 讚讬讬谉 讛讬讬谞讜 讚讜拽讗 讘讚讬谞讬 谞驻砖讜转 讻讚诪讜讻讞 讘驻' 专讗讜讛讜 讘''讚 (专''讛 讻讜.) 讚诪驻专砖 讟注诪讗 讻讬讜谉 讚讞讝讜 讚拽讟诇 转讜 诇讗 诪爪讜 讞讝讜 诇讬讛 讘讝讻讜转讬讛 讜讗诐 转讗诪专 (讚讘驻专拽 拽诪讗) 讚诪讻讜转 (讚祝 讬讘. 讜砖诐) 诪驻专砖 讟注诪讗 讗讞专讬谞讗 讚拽讗诪专 专' 注拽讬讘讗 诪谞讬谉 诇住谞讛讚专讬谉 砖专讗讜 讻讜' 砖讗讬谉 诪诪讬转讬谉 讗讜转讜 注讚 砖讬注诪讜讚 讘讘''讚 砖谞讗诪专 注讚 注诪讚讜 诇驻谞讬 讛注讚讛 诇诪砖驻讟 注讚 砖讬注诪讜讚 讘讘''讚 讗讞专 讜讬''诇 讚讛讛讬讗 讚专砖讗 讚诪讻讜转 注讬拽专 讜讛讛讬讗 讚专''讛 (讚祝 讻讜. 讜砖诐) 诇讗 拽讗诪专 讗诇讗 讚诪讛讛讬讗 讟注诐 诇讗 讙诪专讬谞谉 砖讗专 讚讬谞讬诐 诪讛转诐 讚讚讜拽讗 讘讚讬谞讬 谞驻砖讜转 讗讬谉 注讚 讛专讜讗讛 谞注砖讛 讚讬讬谉 诪砖讜诐 讜讛爪讬诇讜 讛注讚讛: 谞讬讞讜砖 讚诇诪讗 讛讚专 讘讬讛. 拽砖讛 诇专''讬 讚讗''讻 讻诇 诪转谞转 砖讻讬讘 诪专注 讘讻讜诇讛 讗讜 诪爪讜讛 诪讞诪转 诪讬转讛 谞讬讞讜砖 讚诇诪讗 讛讚专 讘讬讛 讜讻讬 转讬诪讗 讛讻讬 谞诪讬 讜爪专讬讱 注讚讬诐 砖诇讗 讞讝专 讘讜 注讚 砖诪转 讚讛讗 讘住讜祝 驻''拽 讚讘''诪 (讚祝 讬讟:) 讗诪专 拽诪讗 讜讘转专讗 讘转专讗 拽谞讬 拽诪讗 诇讗 拽谞讬 诪砖诪注 讜讗讬 诇讬讻讗 讘转专讗 拽诪讗





专讘讬谞讜 讙专砖讜诐

讜讗讬谉 注讜砖讬谉 讚讬谉. 讚讗讬谉 讚讬谉 谞讜讛讙 讘诇讬诇讛 讻讚讙专住讬谞谉 讘住谞讛讚专讬谉 讚讬谞讬 诪诪讜谞讜转 讚谞讬谉 讘讬讜诐 讜讙讜诪专讬谉 讗祝 讘诇讬诇讛 讗讘诇 讗讬谉 诪转讞讬诇讬谉 讘诇讬诇讛 讚讻转讬讘 讜讛讬讛 讘讬讜诐 讛谞讞讬诇讜 讗转 讘谞讬讜 讛讗 讻讬爪讚 讬讜诐 诇转讞诇转 讚讬谉 诇讬诇讛 诇讙诪专 讚讬谉:



诪讗讬 讟注诪讗. 讻砖谞讻谞住讜 讘诇讬诇讛 讗讬谉 注讜砖讬谉 讚讬谉. 诪砖讜诐 讚讛讜讜 注讚讬诐 讜讗讬谉 注讚 谞注砖讛 讚讬讬谉: 讗讬谉 讛"谞 拽讗诪讬谞讗 讚讬谉 谞讞诇讜转:



讗讬转诪专 拽谞讬谉. 砖拽谞讬 诪砖讻讬讘 诪专注 讗讜 诪讬讚 讗讞专 讗诐 专爪讛 诇讞讝讜专 诪讗讜转讜 拽谞讬谉 注讚 讗讬诪转讬 讬讻讜诇 诇讞讝讜专:



专讘讛 讗诪专 讻诇 讝诪谉 砖讬讜砖讘讬谉. 讗注"驻 砖讗讬谉 注讜住拽讬谉 讘讗讜转讜 注谞讬谉: 专讘 讬讜住祝 讗诪专 讻诇 讝诪谉 砖注讜住拽讬谉 讘讗讜转讜 注谞讬谉 讗注"驻 砖讗讬谉 讬讜砖讘讬谉:



讜讗讬 住诇拽讗 讚注转讱 讻诇 讝诪谉 砖讬讜砖讘讬谉 讬讻讜诇 诇讞讝讜专 讗诐 讻谉 讗诪讗讬 讗诐 专爪讜 注讜砖讬谉 讚讬谉 诪讬讚 诇讗诇转专 讻砖爪讜讜讛 讜诪讜专讬讚讬谉 讻诇 讗讞讚 诇讬专讜砖转讜 讜诇讬讞讜砖 讚诇诪讗 讛讚专 讘讬讛 讗讜转讜 砖讻讬讘 诪专注 诪爪讜讗转讜 注讚 砖讛谉 讬讜砖讘讬谉 讗)讗讜诇讬 爪"诇 讜讗祝 砖讚讘专讬 砖讻"诪 讜讻讜' 讜讻讻转讜讘讬谉 讜讻诪住讜专讬谉 讚诪讜 诪"诪 讻诇 讝诪谉 砖拽谞讬谉 讞讜讝专 讜讻讜'. 讜讚讘专讬 砖讻讬讘 诪专注 讗讬谉 爪专讬讻讬谉 拽谞讬谉 讜讞砖讜讘 讻拽谞讬谉 讚讻讻转讜讘讬谉 讜讻诪住讜专讬谉 讚诪讬 讻诇 讝诪谉 砖拽谞讬谉 讞讜讝专 讬讻讜诇 讛讜讗 谞诪讬 诇讞讝讜专 讘讜 讗诇讗 讛讜讗讬诇 讚讻诇 讝诪谉 讚注住讜拽讬谉 讘讗讜转讜 注谞讬谉 诇讗 讛讚专 讘讬讛 转讜 诇讗 诪爪讬 讛讚专 讘讬' 讛讜讗讬诇 讚住诇拽讬 诪讛讛讜讗 注谞讬谞讗:



讗诇讗 诪讗讬 讗讬转 诇讱 诇诪讬诪专. 诇专讘 讬讜住祝 讚诪爪讬 诇诪讬注讘讚 讚讬谉 诪砖讜诐 讚讻讘专 住诇讬拽 诪讗讜转讜 注谞讬谉 讜诇讗 讛讚专 讘讜 讜讛转讞讬诇 诇讚讘专 诪注谞讬谉 讗讞专 讜诪砖讜诐 讛讻讬 注讜砖讬谉 讚讬谉. 砖讜讘 讛讻讬 谞诪讬 诇专讘讛 诪砖讜诐 讛讻讬 注讜砖讬谉 讚讬谉 讚拽诪讜 讻讘专 讗讞专 砖爪讜讛 讜诇讗 讛讚专 讘讬讛 讜讛讚专 讬转讘讬 讜注砖讜 讚讬谉 诪砖讜诐 讛讻讬 诇讗 诪爪讬 诇诪讬讛讚专 讘讬讛:





专诪讘"谉

讜讚讗诪专讬谞谉 讗讬谉 注讚 谞注砖讛 讚讬讬谉. 驻讬' 讛专讘 专' 砖诪讜讗诇 讝"诇 讚诪砖讜' 讚注讚讬诐 爪专讬讻讬谉 诇注诪讜讚 讘驻谞讬 讘讬转 讚讬谉 讚讻转讬讘 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 诇驻谞讬 讛' 讜讘注讚讬诐 讛讻转讜讘 诪讚讘专 讗诇诪讗 爪专讬讻讬谉 砖讬注讬讚讜 讗讞专讬诐 诇驻谞讬 讻"讚, 讜讻谉 讘转砖讜讘讛 诇专讘 爪诪讞 讙讗讜谉 讝"诇.
讜讬砖 诪讬 砖驻讬' 讚诪砖讜诐 讛讻讬 讗讬谉 注讚 谞注砖讛 讚讬讬谉 诪砖讜诐 讚讛讜讬 注讚讜转 砖讗讬 讗转讛 讬讻讜诇 诇讛讝讬诪讛 砖讛专讬 讻讬讜谉 砖谞注砖讜 注讚讬诐 驻住讜诇讬谉 诇讚讜谉 注诇 驻讬 注讚讜转谉 讚诇讗 讙专注 诪诪讬 砖注讚讬诐 拽专讜讘讬谉 诇讚讬讬谞讬谉 砖讗诪专讜 讘讬专讜砖' 砖讛诐 驻住讜诇讬谉 砖讗诐 讛讜讝诪讜 诪驻讬讛诐 讛诐 谞讛专讙讬谉 讜讻诇 砖讻谉 注诇 驻讬 注爪诪谉 讜讛谞讛 诇讟注诐 讛讝讛 注讚 讛专讜讗讛 讻砖专 讻讬讜谉 讚讛砖转讗 诇讗 讗住讛讬讚 讗讬讛讜 讜诇讗 诪讬讚讬 讜讬砖 砖诪注讬讚讬谉 诇驻谞讬讜 讗诇讗 砖讬砖 诇讜诪专 诇注讜诇诐 诪砖讜诐 讛讝诪讛 讜讗驻讬诇讜 讛讻讬 注讚 讛专讜讗讛 驻住讜诇 讚讻讬讜谉 讚讬讚注讬 讚拽讜砖讟讗 讛讜讛 诇讗 诪拽讘诇讬 注诇讬讬讛讜 讛讝诪讛 讜讗注"讙 讚讛谞讱 住讛讚讬 诇讗讜 讘讗谞驻讬讛讜 讛讜讛 诪"诪 讻讬讜谉 讚拽讜砖讟讗 拽讗诪专讬 诇讗 诪转讝诪讬 诇讛讜 讜讻"砖 讘讚讬谞讬 谞驻砖讜转 讚讻讬讜谉 讚讞讝讜 讚拽讟诇 谞驻砖' 转讜 诇讗 讞讝讜 诇讬讛 讝讻讜转讗 讜诇讗讜 诪讬诇转讗 讛讬讗 讚讗"讻 专讗讜讛讜 讘诇讬诇讛 谞诪讬 讗诇讗 讛讱 讟注谞' 诇讬转讬讛 讗诇讗 讘讚讬谞讬 谞驻砖讜转. 
讜讬砖 诪驻专砖讬谉 讚诪讛讗 讚专讘 讬讛讜讚讛 谞驻拽' 诇谉 讚讻转讬讘 讘讬讜诐 讘讬讜诐 讗转讛 诪驻讬诇 谞讞诇讜转 讜讗讬 讗转讛 诪驻讬诇 谞讞诇讜转 讘诇讬诇讛 诇讜诪专 砖讗诐 专讗讜 讘诇讬诇讛 砖讜讘 讗讬谞讜 诪驻讬诇 谞讞诇讜转 诇注讜诇诐 诪砖讜诐 讚讛讜讛 诇讬讛 注讚 讜砖诪注 诪讬谞讛 砖讗讬谉 注讚 谞注砖讛 讚讬讬谉.
讜讝讛 讛驻讬' 注讬拽专 讚讗诪专讬谞谉 讘住谞讛讚专讬谉 (诇"讚 讘') 讜专"诪 讛讗讬 讘讬讜诐 讛谞讞讬爪讜 诪讗讬 讚专讬砖 讘讬讛 诪讬讘注讬 诇讬讛 诇讻讚转谞讬 专讘讛 讜讻讜' 讚讗讬谉 诪驻讬诇 讚讬谉 谞讞诇讜转 讘诇讬诇讛 讜讛讗 讜讚讗讬 诪讻讬讜谉 讚讻转讬讘 诇讞讜拽转 诪砖驻讟 砖诪注讬谞谉 砖讚讬谉 谞转诇讜转 讻砖讗专 讛讚讬谞讬谉 讜讘注讬谞谉 讙' 讜讚讬谉 讘讬讜诐 谞诪讬 讛讗 谞驻拽讗 诇讬讛 讛转诐 诪讚诪拽砖讬谞谉 专讬讘讬诐 诇谞讙注讬诐 讜讻讬讜谉 砖讗讬专注讛 讻诇 讛驻专砖讛 诇讚讬谉 诪诪讬诇讗 砖诪注转 诪讬谞讛 砖讗讬 讗转讛 诪驻讬诇 谞讞诇讜转 讘诇讬诇讛 诇诪讛 诇讬 讘讬讜诐 讛谞讞讬诇讜 讗诇讗 诇讗讜 诇讗讬谉 注讚 谞注砖讛 讚讬讬谉 讗转讗 诇讜诪专 砖讗诐 爪讜讛 讘驻谞讬讜 讘诇讬诇讛 诇注讜诇诐 讗讬谞讜 诪驻讬诇 谞讞诇讜转 砖讛讜讗 爪专讬讱 诇注讚讜转 讜讗讬谉 注讚 讛诪注讬讚 谞注砖讛 讚讬讬谉.
讜讗讬 拽砖讬讗 诇专讘谞谉 讚诪讬讘注讬 诇讛讜 讛转诐 诇转讞诇转 讚讬谉 讘讬讜诐 讚专讘讛 诪谞讗 诇讛讜 讜讗讬讻讗 诇诪讬诪专 诇专讘谞谉 谞驻拽讗 诇讛讜 诪讚讚专砖讬谞谉 讛转住 讘住谞讛讚专讬谉 (诇"讙 讘') 讜注讚 诇讗 讬注谞讛 讗驻讬诇讜 诇讝讻讜转 讜讛讜讗 讛讚讬谉 诇讚讬谞讬 诪诪讜谞讜转 专讻诇 砖讗讬谞讜 讻砖专 诇讝讻讜转 讘讚讬谞讬 谞驻砖讜转 讗讬谞讜 讻砖专 诇讚讬谞讬 诪诪讜谞讜转 讜拽专讗 讗讻讜诇讛讜 拽讗讬 讜讻讬讜谉 讚注讚 讗讬谞讜 注讜谞讛 讻诇诇 诪诪讬诇讗 讗讬谞讜 谞注砖讛 讛讜讗 注爪诪讜 讚讬讬谉 讜专"诪 讚讚专讬砖 诪讘讬讜诐 讛谞讞讬诇讜 住讘专 诇讛 讻诪讗谉 讚讚专讬砖 讛转诐 注讚 注讜谞讛 诇讝讻讜转 讜讘讚讬谞讬 诪诪讜谞讜转 讘讬谉 诇讝讻讜转 讘讬谉 诇讞讜讘讛 讘讚讗讬转讗 讛转诐, 讻谞"诇 讜注讬拽专.
讜诪讜专讬 谞"专 讛专讗讛 诇讬 讘讚讬谞讬 诪讛 砖讗诪专讜 讘讛 讘讬专讜砖诇诪讬 讘诪住讻转 住谞讛讚专讬谉 (讗,讘) 注诇 讛讗 讚转谞谉 (专"讛 讻"讛 注"讘) 讬注诪讚讜 砖谞讬诐 讜讬讜砖讬讘讜 诪讞讘专讬讛谉 讗爪诇 讛讬讞讬讚 讜诇讬转讬讘 讞讚 讜诇讬拽讜诐 讞讚 讜诇讬转讬讘 讞讚 讜诇讬拽讜诐 讞讚 讗讬谉 注讚 谞注砖讛 讚讬讬讝 讜讻讱 驻讬专讜砖讜 讗讬 诪砖讜诐 讬砖讬讘讛 讜注诪讬讚讛 讛讜讗 讘诇讜诪专 砖讛讚讬讬谉 爪专讬讱 诇讬砖讘 讜讛注讚 注讜诪讚 讜讗讬 讗驻砖专 诇注诪讬讚讛 讜讬砖讬讘讛 讻讗讞讚 讻注讬谉 诪讛 砖驻讬' 讛专"专 砖诪讜讗诇 讝"诇 诇讬拽讜诐 讞讚 讜讬注讬讚 讘驻谞讬 砖谞讬诐 讜诪拽讬讬诪讗 讛讙讚讛 讘转专讬 讗讬 谞诪讬 诇讗 讬注诪讚讜 砖谞讬诐 讗诇讗 讬注诪讜讚 讗讞讚 讜讬讜砖讬讘讜 讗讞讚 讗爪诇 讛砖谞讬诐 讜讬注讬讚 讘驻谞讬 砖诇砖讛 讜讗讞"讻 讬注诪讜讚 讙诐 讛砖谞讬 讜讬注讬讚 讘驻谞讬 讗讜转谉 讜诪住讚专讬谞谉 讗讬谉 注讚 谞注砖讛 讚讬讬谉 诇注讜诇诐 讛讜讗讬诇 讜讛注讬讚 讚诇讗讜 诪砖讜诐 讬砖讬讘讛 讜注诪讬讚讛 讛讜讗. 



讜诇专讘 讬讜住祝 诪讬 谞讬讞讗. 驻讬' 诪注讬拽专讗 讛讜讛 谞讬讞讗 诇讬讛 诇专讘 讬讜住祝 诇讗讜拽讜诪讛 讘讚住诇讬拽讜 诪注谞讬谞讗 诇注谞讬谞讗 讗诇讬讘讗 讚谞驻砖讬讛 讜诇讗 谞讬讞讗 诇讬讛 诇讗讜拽讜诪讛 讗诇讬讘讗 讚专讘讗 讘讚拽诪讜 讜讛讚专 讬转讬讘讜 诪砖讜诐 讚讗讜专讞讗 讚诪讬诇转讗 讛讬讗 讚讬转讘讬 讜拽讗诪专讬 诪讬诇讬 讚讻讚讬 讟讜讘讗 讜讛讚专讬 诇诪讬诇转讬讬讛讜, 讜诇讗 谞讬讞讗 诇讬讛 诇讗讜拽诪讛 讘讚拽诪讜 讜讛讚专 讬转讬讘讜 讚诇讗讜 讗讜专讞 讗专注讗 讘讛讻讬, 讜谞诪爪讗讜 讘转诇诪讜讚 讻讬讜爪讗 讘讛 讛专讘讛 诪讗讚. 



诇讬讞讜砖 讚讬诇诪讗 讛讚专 讘讬讛. 讬砖 诪驻专砖讬诐 诇讬讞讜砖 砖诪讗 讗讞专 讻讱 讞讝专 讘讜, 讜拽砖讬讗 诇谉 讗讬 讛讻讬 讙讘讬 诪转谞转 砖讻讬讘 诪专注 讚讻转讘讬谞谉 讜诪谞讜 诪专注讬讛 讗转驻讟专 诇讻讬讞 注诇诪讬讛 讛讬讻讬 讚讬讬谞讬谞谉 讘讬讛 诇讬讞讜砖 讚讬诇诪讗 讛讚专 讘讬讛 讜讻诇 砖讻谉 讚拽砖讬讗 讘讛讛讬讗 讚讗诪专 专讘讛 讛专讬 诪转 讜拽讘专讜 诪讜讻讬讞 注诇讬讜 讜讬砖 诪驻专砖讬谉 诇讬讞讜砖 讚讬诇诪讗 讛讚专 讘讬讛 讜讗讟专讜讞讬 讘讬 讚讬谞讗 讛讬讻讬 诪讟专讞讬谞谉 讜讚讬诇诪讗 讗讻转讬 讛讚专 讘讬讛 讻诇讜诪专 讘转专 讚讬谞讗 讛讚专 讘讬讛 讘驻谞讬谞讜 讜讛讬讻讬 讚讬谞讬谞谉 讘讬讛 诇讗诇转专 讜诪讟专讞讬谞谉 讚讬讬谞讬, 讙诐 讝讛 讗讬谞讜 谞讻讜谉.
讜谞专讗讛 砖讛专讘 专' 砖诪讜讗诇 讝"诇 诪驻专砖 讚讬诇诪讗 讗讞专 讛讚讬谉 讬讞讝讜专 讘讜 讜讻讬讜讜 砖讬讻讜诇 诇讞讝讜专 讘讜 讗讬谉 讚讬谞诐 讚讬谉 讗注"驻 砖诇讗 讞讝专 讘讜, 讜讬驻讛 讻讬讜谉.





专砖讘"讗

讜诪讛 砖讗诪专讜 讗讬谉 注讚 谞注砖讛 讚讬讬谉. 讻转讘 专"砖 讝"诇 诪砖讜诐 讚爪专讬讻讬谉 讛注讚讬诐 诇注诪讜讚 讘驻谞讬 讛讚讬讬谞讬诐 讜注讚讬诐 讘注诪讬讚讛 讜讘讬转 讚讬谉 讘讬砖讬讘讛, 讚讻转讬讘 (讚讘专讬诐 讬讟, 讬讝) 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 讜讙讜' 讜讚专砖讬谞谉 讜注诪讚讜 砖谞讬 讛讗谞砖讬诐 讗诇讜 讛注讚讬诐 讗砖专 诇讛诐 讛专讬讘 讜讙讜' 讗砖专 诇讛诐 讛专讬讘 讗诇讜 讘注诇讬 讚讬谉 诇驻谞讬 [讬讬'] 讗诇讜 讛讚讬讬谞讬诐, 讗诇诪讗 注讚讬诐 讘注诪讬讚讛 讜讘讬转 讚讬谉 讘讬砖讬讘讛. 讜讬砖 诪讬 砖讗讜诪专 诪砖讜诐 讚讘注讬 注讚讜转 砖讗转讛 讬讻讜诇 诇讛讝讬诪讛, 诪砖讜诐 讻谉 驻住诇讜 注讚讬诐 讛拽专讜讘讬诐 诇讚讬讬谞讬诐, 砖讗诐 讛讜讝诪讜 诇讗 注诇 驻讬讛诐 讛谉 谞讛专讙讬谉. 讜讬砖 诪讬 砖讗诪专 讚谞驻拽讗 诇谉 诪讛讗 讚专讘 讬讛讜讚讛 讜诪讚讗讜专注讛 驻专砖转 谞讞诇讜转 诇讛讬讜转 讚讬谉, 讜讻讘专 讻转讘转讬讛 讘讗专讜讻讛 砖诐 讘专讬砖 驻专拽 专讗讜讛讜 讘讬转 讚讬谉.



拽谞讬谉 注讚 诪转讬 讛讜讗 讞讜讝专. 讬砖 诪讬 砖驻讬专砖讛 讚讜拽讗 讘拽谞讬谉 诪转谞转 砖讻讬讘 诪专注 讘诪拽爪转, 讜诪砖讜诐 讚砖讻讬讘 诪专注 注砖讜讬 诇讬诪诇讱 讜诇讞讝讜专 讘讜 驻注诪讬诐 讘诪拽爪转 驻注诪讬诐 讘讻诇, 讛讗 讘拽谞讬谉 讚讘专讬讗 讗讬谉 诇讜. 讜讚讘专 讛诇诪讚 诪注谞讬谞讜 讛讜讗, 砖讛讘讬讗讜 讘砖诪讜注讛 讝讜 讚诪转谞讜转 砖诇 谞讞诇讜转. 讜讬砖 讗讜诪专讬诐 讚拽谞讬谉 住转诐 讗诪专讜, 诇讗 砖谞讗 讚砖讻讬讘 诪专注 讜诇讗 砖谞讗 讚讘专讬讗, 讜诪砖讜诐 讚拽讗诪专 专讘 讬讜住祝 讻讜转讬' 讚讬讚讬 诪住转讘专讗 讚讗诪专 专讘 讬讛讜讚讛 讗诪专 专讘 砖诇砖讛 砖谞讻谞住讜 诇讘拽专 讗转 讛讞讜诇讛, 诪砖讜诐 讛讻讬 讛讘讬讗讜讛 讻讗谉 讜讝讛 注讬拽专. 讜专讘讬谞讜 转诐 讝"诇 讗诪专 讚讛讜讗 讛讚讬谉 诇讻诇 砖讗专 讛拽谞讗讜转 讘讞讝拽讛 讜诪砖讬讻讛. 讜讗讬谞讜 诪讞讜讜专, 砖讛专讬 讗诪专讜 (诇注讬诇 讘讘讗 讘转专讗 驻讜, 讘) 讻讜专 讘砖诇砖讬诐 住讗讛 讘住诇注 讗谞讬 诪讜讻专 诇讱 专讗砖讜谉 专讗砖讜谉 拽谞讛, 讜住转诪讗 讚诪讬诇转讗 讘注住讜拽讬谉 讘讗讜转讜 注谞讬谉 讛讜讗, 讜讻谉 讻砖讛讬转讛 诪讚讛 砖诇 诇讜拽讞 讜讬砖 讘讛 砖谞转讜转 专讗砖讜谉 专讗砖讜谉 拽谞讛, 讗诇讗 讘拽谞讬谉 住讜讚专 讘诇讞讜讚 讗诪专讜 讜讗驻讬诇讜 拽谞讬谉 砖诇 讘专讬讗. 讜讻谉 讚注转 讛专诪讘"谉 讝"诇.



讗诇讗 诇专讘讛 讚诇诪讗 讛讚专 讘讛. 讬砖 诪驻专砖讬诐, 诪讚拽讗诪专 专爪讜 注讜砖讬谉 讚讬谉, 讗驻讬诇讜 诪讬讚 诪砖诪注, 讜谞讬讞讜砖 讚讬诇诪讗 诇讗讞专 讙诪专 讚讬谞诐 讬讞讝讜专 讘讜 讜谞诪爪讗 讚讬谞诐 讘讟诇 讜讗讟专讜讞讬 讘讬 讚讬谞讗 讘讻讚讬 诇讗 诪讟专讞讬谞谉. 讜讬砖 讚诇诪讗 讛讚专 讘讬讛 诇讘转专 讻谉 讜诇讗 讬讚注讬谞谉. 讜讗讬谞讜 诪讞讜讜专, 讚诇讛讻讬 诇讬讻讗 诇诪讬讞砖, 讚讗诐 讗讬转讗 讘讟诇转 讻诇 诪转谞讜转 砖讻讬讘 诪专注 讜讗驻讬诇讜 讻转讬讘 讘讛讜谉 讜诪讙讜 诪专注讬讛 讗讬转驻讟专 诇讘讬 注诇诪讬讛, 讚讚讬诇诪讗 讛讚专 讘讬讛 讜诇讗 讬讚注讬谞谉, 讜注讚 讚诪住讛讚讬 讚诇讗 讝讝讛 讬讚诐 诪转讜讱 讬讚讜 诪讻讬 驻拽讬讚 拽讚诪讬讛讜谉 诇讗 谞讬讚讜谉 讘讛. 讜专"砖 讝"诇 驻讬专砖, 讻讬讜谉 讚讗驻砖专 诇讜 诇讞讝讜专, 讗诐 讚谞讜 转讜讱 讗讜转讜 讝诪谉 讗讬谉 讚讬谞诐 讚讬谉 讜讗驻讬诇讜 讬讚注讬谞谉 讚诇讗 讞讝专 讘讜, 砖讗讬谉 讬砖讬讘转诐 讬砖讬讘转 讘讬转 讚讬谉. 讜讻注谞讬谉 讝讛 驻讬专砖 讛专讘 讘注诇 讛诪讗讜专 讝"诇 讚讻讬讜谉 砖讗讬 讗驻砖专 诇讛诐 诇讚讜谉 讘讗讜转讛 讬砖讬讘讛 讗讬谉 讝讜 讬砖讬讘转 讘讬转 讚讬谉. 讜讻谉 驻讬专砖 讛专讘 专' 讬讛讜住祝 讛诇讜讬 讝"诇 讚讻讬讜谉 砖讗讬 讗驻砖专 诇讛诐 诇讚讜谉 诪转讜讱 讗讜转讛 讬砖讬讘讛 讗讬谞谉 讘讬转 讚讬谉 讜诇讗 谞诪住专 诇讛诐 讘转讜专转 讘讬转 讚讬谉 讗诇讗 讘转讜专转 注讚讜转 讜讗讬谉 注讚 谞注砖讛 讚讬讬谉. 讜专讘 讞住讚讗 讚讚讞讛 讜讗诪专 讜讛讚专 讬转讬讘讜谉 讜诪拽诪讬 讚诇讬驻讜拽 诇讘专讗, 诪讜砖讘 讘讬转 讚讬谉 讛讜讬, 讜讗祝 注诇 讙讘 讚诇讗 讞讝讬 诇诪讬讚谉 讘转讞诇转 讬砖讬讘转谉, 讚讻诇 讚讬谞讗 讛讻讬谉 讛讜讗, 讚讘转讞诇转 讬砖讬讘转 讛讚讬讬谞讬诐 讗讬 讗驻砖专 诇讛诐 诇驻住讜拽 讛讚讬谉 注讚 砖讬转讘讗专 诪转讜讱 讟注谞讜转讬讛谉, 讜讗驻讬诇讜 讛讻讬 诇讻讬 诪转讘专专 讞讜转讻讬谉 讗讜转讜 讜转讞诇转 讬砖讬讘转谉 诪讬拽专讬讗 讬砖讬讘转 讘讬转 讚讬谉, 讛讻讗 谞诪讬 讗祝 注诇 讙讘 讚讗讬 讗驻砖专 诇讛谉 讘转讞诇转 讬砖讬讘转谉 注讚 讚拽诪讜 讜讬转讬讘讜, 诪砖讜诐 讚诇讗 讗讬转讘专专 讗讬 诪讛讚专 讘讬讛 讗讜 诇讗, 讻讬 拽诪讜 讜讬转讬讘讜 讗讬转讘专专 讚爪讜讜讗讛 讙诪讜专讛 讛讬讗 讜讞讜转讻讬谉 注诇讬讛 讗转 讛讚讬谉.





讛诪讗讬专讬

爪讜讗讛 讝讜 砖讗诪专谞讜 砖讗诐 专爪讜 注讜砖讬谉 讚讬谉 讜驻讬专讜砖讜 讘讗讜转讛 砖注讛 讘注爪诪讛 讗讜 诪"诪 讘讞讬讬 讛诪爪讜讛 讜讻诪讜 砖讛拽砖讜 注诇讬讛 诇讬讞讜砖 讚讬诇诪讗 讛讚专 讘讬讛 注诇 讻专讞讱 讗转讛 爪专讬讱 诇驻专砖讛 讘爪讜讗讛 砖讗讬谉 讛诪爪讜讛 讬讻讜诇 诇讞讝讜专 诪诪谞讛 讻讙讜谉 爪讜讗讛 讘诪拽爪转 砖讬砖 讘讛 拽谞讬谉 砖讚讬谞讛 讻诪转谞转 讘专讬讗 讗讘诇 爪讜讗转 砖讻讬讘 诪专注 讚注诇诪讗 讗讬谞谉 注讜砖讬谉 讚讬谉 诇讗 讘讗讜转讜 诪注诪讚 讜诇讗 讘诪注诪讚 讗讞专 砖诪讗 讬讞讝讜专 讘讜 砖讻诇 砖讗诐 注诪讚 讞讜讝专 讞讜讝专 讘诪转谞转讜 讗祝 讻砖诇讗 注诪讚 讜讗讬谉 注讜砖讬谉 讚讬谉 讗诇讗 注诇 讚讘专 讞转讜讱 讜讘专讜专 讜讻诇 砖注砖讛 讻谉 讗注"驻 砖诇讗 讞讝专 讗讬谞讜 讚讬谉 讛讬诇讻讱 讻讜转讘讬谉 讗讜转讛 讜讞讜转诪讬谉 讘转讜专转 注讚讜转 讜讗讬谉 谞注砖讬谉 讚讬讬谞讬谉 注诇讬讛 诇注讜诇诐 讜砖诪讗 转讗诪专 讜讗祝 讻转讬讘讛 讛讬讗讱 注讜砖讬谉 讘讛 讜砖诪讗 讬讞讝讜专 讗讬谉 诇讞讜砖 诇讻诇讜诐 砖讗诐 讬转谉 诇讗讞专 讛专讬 讛讗讞专讜谉 讝讜讻讛 讜诪"诪 诇讗讞专 诪讬转讛 爪专讬讻讬谉 诇讞讝讜专 讜诇讻转讜讘 砖讛专讬 爪专讬讻讬谉 诇讜诪专 砖诪转 诪转讜讱 讗讜转讜 讞讜诇讬 讗祝 讘诪拽爪转 讜讘拽谞讬谉 讗转讛 诪驻专砖讛 讘砖驻讬专砖讜 诪诇讚讘专 讘讗讜转讜 注谞讬谉 讗注"驻 砖诇讗 注诪讚讜 诪讬砖讬讘转诐 砖讛拽谞讬谉 讗讚诐 讞讜讝专 讘讜 讻诇 讝诪谉 砖注住讜拽讬诐 讘讗讜转讜 注谞讬谉 讜诪讗讞专 砖讬讻讜诇 诇讞讝讜专 讘讜 讛讬讗讱 注讜砖讬谉 讚讬谉 讜砖诪讗 讬讞讝讜专 讜讗讬谉 讚讬谉 讗诇讗 讘讚讘专 讘专讜专 讜讞转讜讱 讗诇讗 讚讜拽讗 讘砖谞住转诇拽讜 诪诇讚讘专 讘讗讜转讜 注谞讬谉 讜讻诇 砖讻谉 讗诐 谞注转拽讜 诪砖诐 讗注"驻 砖讞讝专讜 诇讚讘专 讘讗讜转讜 注谞讬谉:



讙讚讜诇讬 诪拽爪转 专讘谞讬诐 讻转讘讜 砖讗祝 讘讬讜诐 讜讘诪转谞转 诪拽爪转 讘拽谞讬谉 讜讘谞住转诇拽讜 诪讗讜转讜 注谞讬谉 讚讜拽讗 讘砖谞讻谞住讜 诇讘拽专 讗讘诇 讗诐 讛讜讝诪谞讜 诇注讚讜转 讗讬谉 注讚 谞注砖讛 讚讬讬谉 讗祝 讘讻诇 讗诇讜 讜诪讘讬讗讬谉 专讗讬讛 诪诪讛 砖讗诪专讜 讘诪住讻转 诪讻讜转 讘谞诪爪讗 讗讞讚 诪讛诐 拽专讜讘 讗讜 驻住讜诇 讗诪专讬谞谉 诇诪讞讝讬 讗转讬转讜 讗讜 诇讗住讛讜讚讬 讗转讬转讜 砖讗诐 讘讗讜 讘转讜专转 注讚讜转 注讚讜转谉 讘讟诇讛 讗诇诪讗 砖讘讬讗转诐 诇砖诐 注讚讜转 注讜砖讛 讗讜转诐 注讚讬诐 讜诪讛 砖讗诪专讜 讘专讗砖 讛砖谞讛 讘住谞讛讚专讬谉 砖专讗讜 讗转 讛讞讚砖 讬注诪讚讜 砖谞讬诐 讜讬讜砖讬讘讜 诪讞讘专讬讛诐 讗爪诇 讛讬讞讬讚 讜讛注诪讬讚讜讛 讘专讗讜讛讜 讘诇讬诇讛 讗讘诇 专讗讜讛讜 讘讬讜诐 诇讗 转讛讗 砖诪讬注讛 讙讚讜诇讛 诪专讗讬讬讛 讚讜拽讗 讘砖诇讗 讘讗讜 诇讛注讬讚 讗诇讗 砖讘讗讜 讚专讱 诪拽专讛 讛讗 讗诐 讘讗讜 诇讛注讬讚 讗祝 讘讬讜诐 讻谉 讜讞讻诪讬 讛转讜住驻讜转 讞讜诇拽讬谉 注诇讬讛诐 诇讜诪专 砖讗祝 讘讛讜讝诪谞讜 诇讛注讬讚 讻谉 讜讻谉 讘住谞讛讚专讬谉 讗注"驻 砖谞转讻讜谞讜 诇专讗讜转 讻讚讬 诇讛注讬讚 诇讗 转讛讗 砖诪讬注讛 讙讚讜诇讛 诪专讗讬讛 讜讻谉 注讬拽专 砖诪讛 砖讛讘讬讗讜讛 诪诪住讻转 诪讻讜转 讗讬谞讛 专讗讬讛 砖诇讗 诇讛讬讜转 讛注讚 讚讬讬谉 讗诇讗 砖讗诐 讛讜讗 注讚 讛讬转讛 注讚讜转 讗讞转 讜讘讟诇讛 诪拽爪转讛 讘讟诇讛 讻诇讛 讗讘诇 注谞讬谉 注讚 谞注砖讛 讚讬讬谉 讬砖 讚讘专讬诐 砖专讗讬讬转谉 诇讘讚 诪驻拽注转 讗转 讛专讜讗讬诐 砖诇讗 诇讛讬讜转 讚讬讬谞讬谉 讜讛讬讗 讚讬谞讬 谞驻砖讜转 讜诪讟注诐 砖讗诪专讜 讻讬讜谉 讚讞讝讜 讚拽讟诇 诇讗 讞讝讜 诇讬讛 讝讻讜转讗 讜讬砖 讚讘专讬诐 砖讗讬谉 专讗讬讬转诐 诪驻拽注转 讗驻讬诇讜 讻讜讜谞讜 诇讛注讬讚 讗讗"讻 讛讜讝拽拽讜 诇讛注讬讚 讘讛 讗讜 砖讞转诪讜 讘砖讟专 诇砖诐 注讚讜转 讜讻诇 砖讻谉 砖讗诐 讗讞专讬诐 诪注讬讚讬谉 诇驻谞讬讛诐 谞注砖讬谉 讘讛 讚讬讬谞讬谉 讜讝讛讜 讻诇 讚讬谉 砖讘讚讬谞讬 诪诪讜谞讜转 讜讝讛 讘讻诇诇 讻诪讜 砖讻转讘谞讜 讜讬砖 讚讘专讬诐 砖讗驻讬诇讜 讛注讬讚讜 谞注砖讬谉 讚讬讬谞讬谉 讻讙讜谉 拽讬讜诐 砖讟专讜转 讜讻讘专 讻转讘谞讜讛 讘诪住讻转 专讗砖 讛砖谞讛 讜讗祝 讗讜转讛 砖讘诪住讻转 诪讻讜转 驻讬专讜砖讛 讘砖讛注讬讚 讜谞注砖讛 注讚 讘注讚讜转讜 讜讻诇 砖讘砖注转 讛专讗讬讬讛 诇讗 讘讗讜 诇专讗讜转 讻讚讬 诇讛注讬讚 讗讬谉 驻讜住诇讬谉 注讚讜转 讛讗讞专讬诐:



讗祝 讛诐 谞讞诇拽讜 讘拽讘诇转 注讚讜转 砖讙讚讜诇讬 讛爪专驻转讬诐 讻转讘讜 砖讘讬转 讚讬谉 砖讛注讬讚讜 讘驻谞讬讛诐 讘诇讬诇讛 注讚讜转 讙诪讜专讛 讛讬讗 讜讬讻讜诇讬谉 诇讚讜谉 注诇 驻讬 讗讜转讜 注讚讜转 讜讞讻诪讬 讛转讜住驻讜转 讻转讘讜 讘诇讬诇讛 讻讜转讘讬谉 讜讗讬谉 注讜砖讬谉 讚讬谉 讜讗讬谉 讗讜诪专讬谉 诇讗 转讛讗 砖诪讬注讛 讙讚讜诇讛 诪专讗讬讛 讜讻讜' 砖讗祝 砖诪讜注讛 讘诇讬诇讛 讗讬谞讛 砖讗诐 砖诪注讜 讛注讚讜转 讘诇讬诇讛 讗讬谉 讚谞讬谉 诇诪讞专 注诇 驻讬 讗讜转讜 注讚讜转 砖讗讬谉 诪拽讘诇讬谉 注讚讜转 讘诇讬诇讛 诪驻谞讬 砖拽讘诇转 注讚讜转 转讞诇转 讚讬谉 讛讜讗 讜讻诪讜 讜讗诪专讜 讘驻专拽 专讗讜讛讜 讘讬转 讚讬谉 住诇拽讗 讚注转讱 讗诪讬谞讗 转讛讜讬 讞拽讬专转 注讚讬诐 讻转讞诇转 讚讬谉 讜诪拽讚砖 诪拽讚砖 讻讙诪专 讚讬谉 讜诇讬拽讚砖讜 讘诇讬诇讬讗 拽诪"诇 讗诇诪讗 讗驻讬诇讜 讘讚讬注讘讚 讗讬谞讜 诪拽讚砖 讜诪"诪 讗驻砖专 砖诇讗 讗诪专讜 讻谉 讗诇讗 讘注讚讜转 讛讞讚砖 砖讗讬谉 砖诐 讚讬谉 讜讚讘专讬诐 讜讟注谞讜转 讜拽讘诇转 讛注讚讜转 转讞诇转 讛讚讬谉 讘讜讚讗讬 讗讘诇 讘讚讬谉 讗讞专 诪拽讘诇讬谉 注讚讜转诐 讘诇讬诇讛 讜诪"诪 讗讜诪专 讗谞讬 砖拽讘诇转 注讚讜转 讛谞注砖讛 诪讞砖砖 砖诪讗 讬诇讻讜 诇诪讚讬谞转 讛讬诐 讜讻诇 砖讻谉 砖讛讬讛 讛注讚 专讚讜祝 诇讬诇讱 诪拽讘诇讬谉 注讚讜转讜 讘诇讬诇讛 诇讚讘专讬 讛讻诇:



讬砖 诪讬 砖讗讜诪专 砖讻诇 砖讗诪专谞讜 讘讜 专爪讜 注讜砖讬谉 讚讬谉 诇讗 住讜祝 讚讘专 讘讗讜转讜 诪注诪讚 讗诇讗 讗祝 诇讗讞专 讝诪谉 讜诪驻专砖讬诐 砖讗驻讬诇讜 讘诪转谞转 砖讻讬讘 诪专注 讙诪讜专讛 讗诐 专爪讜 诇注砖讜转 讚讬谉 诇讗讞专 砖诪转 讜诇讗 讞讝讬 注讜砖讬谉 讚讬谉 讜讝讛 砖讗诪专讜 诇讬讞讜砖 讚讬诇诪讗 讛讚专 讘讬讛 驻讬专讜砖讜 讜讻讬讜谉 砖讬讻讜诇 诇讞讝讜专 讗讬 讗驻砖专 诇讛拽讘注 讚讬讬谞讬谉 讘讗讜转讛 讬砖讬讘讛 讜讛讬讗讱 注讜砖讬谉 讘讛 讚讬谉 诇注讜诇诐 讘诇讗 注讚讜转 讗讞专讬诐 讜讛专讬 讬砖讬讘转诐 讛讬转讛 讻讬砖讬讘讛 砖诇 诇讬诇讛 砖讗讬谉 专讗讜讬讛 诇讚讬谉 讜转讬专抓 讘砖注诪讚讜 讜讞讝专讜 讜讬砖讘讜 讗讜 砖谞住转诇拽讜 诪讗讜转讜 注谞讬谉 讜讛专讬 讛讬转讛 砖注讛 讛专讗讜讬讛 诇讛诐 诇讛拽讘注 讚讬讬谞讬谉 讗诇讜 讛讬讛 注谞讬谉 砖讗讬谉 讬讻讜诇 诇讞讝讜专 讘讜 讻讙讜谉 拽谞讬谉 讜讛讬诇讻讱 专砖讗讬谉 诇讚讜谉 讘讛 讛讬讜诐 讗讜 诇讝诪谉 诪专讘讛 讛讜讗讬诇 讜诪转 讜诇讗 讛讝专 讘讜 讬砖 诪讬 砖讗讜诪专 砖诇讗 谞讗诪专 注讜砖讬谉 讚讬谉 讗诇讗 讘砖讻讬讘 诪专注 讗讘诇 诇讗 讘讘专讬讗 讜讗注"驻 砖讘砖讻讬讘 诪专注 驻讬专砖谞讜讛 讻注讬谉 讘专讬讗 诪"诪 讗讬谞讛 讚讜诪讛 诇讘专讬讗 讗诇讗 诇注谞讬谉 讞讝专讛 讗讘诇 诇讛讬讜转 讚讘专讬讜 讻讻转讜讘讬诐 讻砖讻讬讘 诪专注 讛讜讗 砖讛专讬 诪"诪 讗驻砖专 砖诇讗 诪讚注转 诪讬讜砖讘转 讛拽谞讛 讜讻谉 讚注转 讙讚讜诇讬 讛诪驻专砖讬诐:



讝讛 砖讘讬讗专谞讜 讘注住讜拽讬诐 讘讗讜转讜 注谞讬谉 砖讬讻讜诇 诇讞讝讜专 讬砖 讗讜诪专讬诐 讚讜拽讗 讘拽谞讬谉 讗讘诇 讘拽谞讬讬转 讻住祝 讜砖讟专 讜诪砖讬讻讛 讜诪住讬专讛 讗讬谞讜 讞讜讝专 讗诇讗 转讜讱 讻讚讬 讚讘讜专 讜讻谉 讻转讘讜讛 讙讚讜诇讬 讛诪讞讘专讬诐 讜讞讻诪讬 爪专驻转 讻转讘讜讛 讗祝 讘砖讗专 拽谞讬讜转 讜砖诪讜注转 驻讬专拽谉 讜讛讻谞讬住谉 诇转讜讱 讘讬转讜 拽砖讛 诇驻专砖 诇讚注转诐 砖讛专讬 注住讜拽讬诐 讘讗讜转讜 注谞讬谉 讛诐 讜讞讻诪讬 驻专讜讜讬谞砖讗讛 讻转讘讜 砖讗祝 讘拽谞讬谉 诇讗 谞讗诪专 讗诇讗 讘拽谞讬谉 诪转谞讜转 讜诪讻讬专讜转 讗讘诇 讚讬讬谞讬谉 砖谞转拽讘诇讜 诇讚讬谉 讗讜 诇驻砖专讛 讘拽谞讬谉 讗讬谉 讞讜讝专讬谉 讗诇讗 讘转讜讱 讻讚讬 讚讘讜专 讜讬砖 诪讬 砖讞讜诇拽 诇讜诪专 砖讘讻诇诐 谞讗诪专 砖讛专讬 住转诪讗 谞讗诪专讛 讜砖诪讗 转讗诪专 谞讻转讘 讘讬讜诐 讜谞讞转诐 讘诇讬诇讛 砖驻住讜诇 讜讗诪专讜 注诇讬讜 诇讗 砖讗谞讜 讗诇讗 砖讗讬谉 注住讜拽讬谉 讘讗讜转讜 注谞讬谉 讗讘诇 注住讜拽讬诐 讘讗讜转讜 注谞讬谉 讻砖专 讜诪讻讬讜谉 砖讬讻讜诇 诇讞讝讜专 讛专讬 谞诪爪讗 砖诇讗 谞讙诪专 讛注谞讬谉 注讚 讛诇讬诇讛 讜讛讬讗讱 讛讜讗 讻砖专 讗讬谉 讛注谞讬谉 砖诐 讗诇讗 诪讚讬谉 拽讚讬诪讛 砖诇讗 诇讟专讜祝 砖诇讗 讻讚讬谉 砖讗讬谉 诇讚讘专 拽讜诇 注讚 砖注转 讞转讬诪讛 讜诇讗 讛讬讛 诇诇拽讜讞讜转 诇讛讝讛专 讜讻诇 砖注住讜拽讬谉 讘注谞讬谉 讜讘讗讬诐 诪谉 讛讬讜诐 注讚 讛诇讬诇讛 拽讜诇 讬讜爪讗 诇注谞讬谉 讜讬砖 诇讛诐 诇诇拽讜讞讜转 诇讛讝讛专 讗讜 砖诪讗 注住讜拽讬诐 讘讗讜转讜 注谞讬谉 讛讗诪讜专 砖诐 驻讬专讜砖讜 讘注讚讬诐 砖讛讬讜 注住讜拽讬诐 讘注谞讬谉 讛讞转讬诪讛 诪讘注讜讚 讬讜诐 讜诇讗 讛住驻讬拽讜 诇讞转诪讜 注讚 讛诇讬诇讛 讜注谞讬谉 注住拽 讛讞转讬诪讛 讛讜讗 砖诪讜爪讬讗 讗转 讛拽讜诇:



讗讜转诐 专讘谞讬诐 砖讛讝讻专谞讜 诇诪注诇讛 谞诪砖讻讜 诇砖讟转诐 讜讻转讘讜 砖讬砖 诇诇诪讜讚 诪讻讗谉 砖注讬讚讬 爪讜讗讛 讗讬谉 爪专讬讱 诇讜诪专 讘讛诐 讗转诐 注讚讬 砖讗诇讜 讗诪专 诇讛诐 讗转诐 注讚讬 讛讬讗讱 讛讬讜 注讜砖讬谉 讚讬谉 讛专讬 讗讬谉 注讚 谞注砖讛 讚讬讬谉 讗诇讗 讜讚讗讬 砖诇讗 讗诪专 诇讛诐 讗转诐 注讚讬 讜讗注驻"讻 注讚讜转谉 注讚讜转 讜讘讗诪转 讛讚讬谉 讻讱 讛讜讗 讗诇讗 砖诇讚注转谞讜 讗讬谉 专讗讬讛 诪讻讗谉 砖诇驻讬 砖讬讟转谞讜 讗驻讬诇讜 讗诪专 诇讛诐 讗转诐 注讚讬 专砖讗讬谉 诇注砖讜转 讚讬谉 讜讬砖 诇驻拽驻拽 讘讛 砖诪讗 讗祝 诇砖讟转谞讜 砖讘注谞讬谉 注讚 谞注砖讛 讚讬讬谉 诪"诪 讘讗诪专 诇讛诐 讗转诐 注讚讬 讛专讬 讛讜讗 讻诪讬 砖讗诪专 诇讛诐 讗讬谞讬 专讜爪讛 讘讻诐 讗诇讗 诇注讚讜转 讜诪"诪 诇讞讻诪讬 讛讚讜专讜转 专讗讬转讬 砖讗讬谉 诪拽讜诐 诇讜诪专 讗讬谉 注讚 谞注砖讛 讚讬讬谉 讗诇讗 注讚 讛爪专讬讱 诇讛注讬讚 讘驻讬讜 讜诪驻谞讬 砖讗讬谉 讝讛 注讚讜转 讛讘讗 诇讛讝诪讛 砖讛专讬 诇讗 讬拽讘诇讜 注诇 注爪诪诐 讗讘诇 诪讛 砖讗讬谉 注讚讜转 讘驻讬讜 诪讛 诇谞讜 讗诐 谞转讻讜讜谉 诇讛注讬讚 砖诇讗 讬讛讗 讚讬讬谉 注诇讬讜:



讻诇 讝讛 砖讻转讘谞讜 讚讜拽讗 讘砖诇砖讛 砖谞讻谞住讜 讗讘诇 讗诐 讗讬谞诐 讗诇讗 砖谞讬诐 讻讜转讘讬谉 讜讗讬谉 注讜砖讬谉 讚讬谉 讜讗祝 诇讚注转 讛讗讜诪专 砖谞讬诐 砖讚谞讜 讚讬谞讬讛诐 讚讬谉 诇讗 谞讗诪专 讗诇讗 讘砖讘讗讜 诪转讞诇讛 诇砖诐 注砖讬讬转 讚讬谉 讜讻诇 砖讻谉 砖讛诇讻讛 讘讻诇 诪拽讜诐 砖谞讬诐 砖讚谞讜 讗讬谉 讚讬谞讬讛诐 讚讬谉:



砖转讬 讻转讬 注讚讬诐 砖讬爪讗讜 讘爪讜讗转 砖讻讬讘 诪专注 讝讗转 讗讜诪专转 讻讱 砖诪注转讬 讜讝讗转 讗讜诪专转 诇讗 砖诪注转讬 讻转讘讜 讛讙讗讜谞讬诐 砖讛讜诇讻讬谉 讗讞专 讝讜 砖讗诪专讛 砖诪注转讬 讗注"驻 砖注诪讚讛 砖诐 讛讗讞专转 诪转讞诇讛 讜注讚 住讜祝 讜讗诐 讗诪专讛 讗谞讬 砖诪注转讬 讻讱 讜讛讜讗 讛驻讱 诪讛 砖砖诪注讛 讛专讗砖讜谞讛 讗讬谉 谞讝拽拽讬谉 诇讛:





专"讬 诪讬讙讗砖

讗讬转诪专 拽谞讬谉 注讚 讗讬诪转讬 讞讜讝专 讜讻讜' 诪讚拽讗 驻专讬讱 诇讬讞讜砖 讚讬诇诪讗 讛讚专 讘讬讛 讜转专爪讬谞谉 讚拽诪讜 讜讛讚专 讬转讬讘讜 讗讬 谞诪讬 住诇讬拽讜 诪注谞讬谞讗 诇注谞讬谞讗 诪讻诇诇 讚讘诪转谞转 砖讻讬讘 诪专注 讘诪拽爪转 讚讛讬讗 讻诪转谞转 讘专讬讗 注住拽讬' 讗讘诇 爪讜讜讗转 砖讻讬讘 诪专注 讘讻诇 谞讻住讬讜 讗讬 谞诪讬 诪爪讜讜讛 诪讞诪转 诪讬转讛 讗驻讬诇讜 讘诪拽爪转 讗祝 注诇 讙讘 讚拽诪讜 讜讛讚专 讬转讬讘讜 讬讻讜诇 诇讞讝讜专 讘讜 讚讻诇 砖讗讬诇讜 注诪讚 讞讜讝专 讞讜讝专 讘诪转谞转讜:





讬讚 专诪"讛

讗诪专 专讘 讞住讚讗 诇讗 砖谞讜 讗诇讗 讘讬讜诐 讻诇讜诪专 砖爪讬讜讛 诇驻谞讬讛诐 讘讬讜诐, 讗讘诇 讘诇讬诇讛 讗驻讬诇讜 砖诇砖讛 讻讜转讘讬谉 讜讗讬谉 注讜砖讬谉 讚讬谉. 讚讻讬讜谉 讚讘诇讬诇讛 讛讜讗 讚驻拽讬讚 拽诪讬讛讜 诇讗讜 砖注转 讚讬谉 讛讜讗, 讜讛讜讜 诇讛讜 诪注讬拽专讗 注讚讬诐, 讜砖讜讘 讗讬谉 谞注砖讬谉 讚讬讬谞讬谉 讚讗讬谉 注讚 谞注砖讛 讚讬讬谉. 讜讛讬讬谞讜 讚讗诪专讬谞谉 讘讬讜诐 讗转讛 诪驻讬诇 讚讬谉 谞讞诇讜转 讜讗讬 讗转讛 诪驻讬诇 讚讬谉 谞讞诇讜转 讘诇讬诇讛, 砖讗诐 爪讜讛 诇驻谞讬 砖诇砖讛 讘讬讜诐 注讜砖讬谉 讚讬谉 诪讬讚, 讜讗讬 讗转讛 诪驻讬诇 讚讬谉 谞讞诇讜转 讘诇讬诇讛 讚讗讬谉 注讚 谞注砖讛 讚讬讬谉.



讜诪住转讘专讗 讚讗驻讬' 爪讜讛 讘驻谞讬 砖诇砖讛 讘讬讜诐 谞诪讬 讚讜拽讗 讛讬讻讗 讚诇讗 谞讞转讬 诪注讬拽专讗 诇转讜专转 注讚讜转, 讗讘诇 讛讬讻讗 讚谞讞转讬 诪注讬拽专讗 诇转讜专转 注讚讜转 讻讜转讘讬谉 讜讗讬谉 注讜砖讬谉 讚讬谉, 讚讛讜讜 诇讛讜 诪注讬拽专讗 注讚讬诐 讜讗讬谉 注讚 谞注砖讛 讚讬讬谉. 讚讬拽讗 谞诪讬 诪讚谞拽讬讟 专讘 讬讛讜讚讛 诇讬砖谞讗 讚砖诇砖讛 砖谞讻谞住讜 诇讘拽专 讗转 讛讞讜诇讛, 讚砖诪注转 诪讬谞讛 讟注诪讗 讚谞讻谞住讜 诇讘拽专 讗转 讛讞讜诇讛, 诪讻诇诇 讚讗讬 讗转讜 讘转讜专转 注讚讜转 讻讜转讘讬谉 讜讗讬谉 注讜砖讬谉 讚讬谉. 讜讗讬谉 爪专讬讱 诇讜诪专 讛讬讻讗 讚讗诪专 诇讛讜 讻转讜讘讜 讜讻讬讜爪讗 讘讛谉, 讚讻讬讜谉 讚讗讞转讬谞讛讜 诇转讜专转 注讚讜转 注诇 讻专讞讬讱 注讚讬诐 谞讬谞讛讜 讜讗讬谉 注讚 谞注砖讛 讚讬讬谉. 讜注讜讚 诪讚拽讗诪专讬谞谉 专爪讜 讻讜转讘讬谉 专爪讜 注讜砖讬谉 讚讬谉, 讚砖诪注转 诪讬谞讛 讚讗讬 讻转讘讬 转讜 诇讗 诪爪讜 诇诪注讘讚 讚讬谞讗, 讜讛讗 讚诪讬讗 诇讛讛讬讗 讚讗诪专讬谞谉 讘诪讻讜转 (讜,讗) 讛讬讻讬 讗诪专讬' 诇讛讜 诇诪讞讝讬 讗转讬转讜 讗讜 诇讗住讛讜讚讬 讗转讬转讜, 讗讬 讗诪专讬 诇讗住讛讜讚讬 讗转讬谞谉 谞诪爪讗 讗讞讚 诪讛谉 拽专讜讘 讗讜 驻住讜诇 注讚讜转谉 讘讟诇讛, 讚砖诪注转 诪讬谞讛 讚讻诇 讛讬讻讗 讚讗转讜 诪注讬拽专讗 讘转讜专转 注讚讜转 注讚讬诐 谞讬谞讛讜, 讜讻讬讜谉 讚注讚讬诐 谞讬谞讛讜 讗讬谉 注讜砖讬谉 讚讬谉 讚讗讬谉 注讚 谞注砖讛 讚讬讬谉. 讜讻谉 讛诇讻讛:



诇讞. 讜砖诪注讬谞谉 诪讬谞讛 讚讻诇 诪讬诇转讗 讚诪转注讘讚讗 讘讗驻讬 讘讬 转诇转讗 讘砖注转讗 讚讞讝讬讗 诇讚讬谞讗 诪爪讜 讚讬讬谞讬 诇讛 讚诪注讬拽专讗 讚讬讬谞讬 谞讬谞讛讜. 讗讘诇 讘讗驻讬 转专讬, 讗讬 谞诪讬 讘讗驻讬 转诇转讗 讘砖注讛 砖讗讬谉 专讗讜讬讛 诇讚讬谉, 讗讬 谞诪讬 讘砖注讛 讛专讗讜讬讛 诇讚讬谉 讜谞讞转讬谉 诪注讬拽专讗 诇转讜专转 注讚讜转, 讛讜讜 诇讛讜 诪注讬拽专讗 注讚讬诐 讜讗讬谉 注讚 谞注砖讛 讚讬讬谉:





砖讬讟讛 诪拽讜讘爪转

讗讘诇 讘诇讬诇讛 讗驻讬诇讜 砖诇砖讛 讻讜转讘讬诐 讜讗讬谉 注讜砖讬诐 讚讬谉 讻转讘 专砖讘"诐 讝"诇 讚诇讗讜 诇诪讬诪专讗 砖讗诐 讛注讬讚讜 砖谞讬诐 讘驻谞讬 讘讬转 讚讬谉 讘诇讬诇讛 砖诇讗 转讛讗 注讚讜转诐 注讚讜转 讚讛讻讗 讛讬讬谞讜 讟注诪讗 诪砖讜诐 讚讞砖讘讬谞谉 诇讛讜 讘注讚讬诐 讗讘诇 拽讘诇转 注讚讜转 讘诇讬诇讛 讻砖专讛 讜讚谞讬谉 注诇讬讛 讘讬讜诐. 讜诇讗 诪讞讜讜专 诪讚讗诪专讬谞谉 讘驻专拽 专讗讜讛讜 讘讬转 讚讬谉 诇诪讛 诇讬 诇诪转谞讬 谞讞拽专讜 讛注讚讬诐 讻讜' 住诇拽讗 讚注转讱 讗诪讬谞讗 转讬讛讜讬 讞拽讬专转 注讚讬诐 讻转讞诇转 讚讬谉 讜诪拽讜讚砖 诪拽讜讚砖 讻讙诪专 讚讬谉 讜诇讬拽讚砖讜 讘诇讬诇讛 诪讬讚讬 讚讛讜讛 讗讚讬谞讬 诪诪讜谞讜转 讚讚谞讬诐 讘讬讜诐 讜讙讜诪专讬谉 讘诇讬诇讛 拽诪砖诪注 诇谉 讜讗讬诪讗 讛讻讬 谞诪讬 讗诪专 拽专讗 讻讬 讞拽 诇讬砖专讗诇 讛讜讗 讗诇诪讗 讚拽讘诇转 注讚讜转 讻转讞诇转 讚讬谉 讜讗讬谉 诪拽讘诇讬诐 讗讜转讜 讘诇讬诇讛 讜讻谉 讻转讘 讛专诪讘"诐 讝"诇 讘驻专拽 讙' 诪讛诇讻讜转 住谞讛讚专讬谉 砖讗讬谉 诪拽讘诇讬诐 注讚讜转 讜讗讬谉 诪拽讬讬诪讬诐 砖讟专讜转 讘诇讬诇讛 讜诇讗 注讜讚 讗诇讗 砖讗驻讬诇讜 拽讘诇讜讛讜 诇讗 注砖讜 讜诇讗 讻诇讜诐 砖讗祝 注诇 驻讬 砖讗诪专讜 讘讬专讜砖诇诪讬 砖讚讬讬谞讬诐 砖讟注讜 讜讚谞讜 讘诇讬诇讛 讚讬谞讬讛诐 讚讬谉 讜诇驻讬 讝讛 诪砖诪注 讚讛讜讗 讛讚讬谉 谞诪讬 讘拽讘诇转 注讚讜转 砖讗诐 拽讘诇讜讛讜 讘诇讬诇讛 拽讘诇转诐 拽讘诇讛 讻转讘 讛专诪讘"谉 讝"诇 讚诇驻讜诐 讙诪专讗 讚讬诇谉 讗讬谞讜 讻谉 讗诇讗 讗驻讬诇讜 讘讚讬注讘讚 讗讬谉 讚讬谞诐 讚讬谉 诪讚讗诪专讬谞谉 讘驻专拽 拽诪讗 讚住谞讛讚专讬谉 讻讜' 讻讻转讜讘 讘讞讚讜砖讬 讛专诪讘"谉 讝"诇 注讬讬谉 砖诐.  


讗诪专 专讘 讬讜住祝 讻讜讜转讬 讚讬讚讬 诪住转讘专讗 讚讗诪专 专讘 讬讛讜讚讛 讗诪专 砖诪讜讗诇 讜讻讜'. 讜讗讬 住诇拽讗 讚注转讱 讻诇 讝诪谉 砖讬讜砖讘讬诐 讬讻讜诇 诇讞讝讜专 讘讛 讛讬讗讱 讬讻讜诇讬诐 讗诇讜 讛砖诇砖讛 诇注砖讜转 注爪诪谉 讘转讜专转 讘讬转 讚讬谉 讘讗讜转讛 爪讜讗讛 讜诇讞转讜讱 讘讛 讚讬谉 讘讗讜转讛 诪讜砖讘 注爪诪讜 诇讬讞讜砖 砖诪讗 讬讞讝讜专 讛讞讜诇讛 诪讗讜转讛 爪讜讗讛 讜讗讬谉 专讗讜讬 诇讞转讜讱 讚讬谉 讗诇讗 讚讘专 讘专讜专 砖讗讬谉 讘讜 讞砖砖 讗诪专 诇讬讛 讜诇讚讬讚讱 诪讬 谞讬讞讗 诇讬讞讜砖 谞诪讬 讚诇诪讗 讛讚专 讘讬讛 讻讜'. 讜讬砖 诇驻专砖 讚讛讗 讚讬讜拽讗 讚拽讗 讚讗讬拽 专讘 讬讜住祝 诪讛讗 讚专讘 讬讛讜讚讛 讗诪专 砖诪讜讗诇 诇讗讜 诪讚拽讗诪专 专爪讜 注讜砖讬谉 讚讬谉 讘讗讜转讜 诪讜砖讘 讘注爪诪讜 讛讜讗 讗诇讗 诪讚拽讗 诪砖讜讬 诇讛讜 讘讬转 讚讬谉 讻诇诇 讜砖专讬 诇讛讜 诇诪讬讚谉 讘讛 讘讗讜转讜 注谞讬谉 讘讬谉 讘讛讛讜讗 诪讜砖讘 讘讬谉 讘诪讜砖讘 讗讞专讬谞讗 讜讛讻讬 拽讗诪专 讗讬 讗诪专转 讘砖诇诪讗 讻诇 讝诪谉 砖注讜住拽讬诐 讘讗讜转讜 注谞讬谉 讛讜讗 讚诪爪讬 诇讬讛讚专 讘讬讛 讜诪讻讬 住诇讬拽 诪讛讛讜讗 注谞讬谞讗 诇讗 诪爪讬 讛讚专 讘讬讛 讜讗祝 注诇 讙讘 讚讗讻转讬 讬讜砖讘讬诐 谞讬谞讛讜 讛讬讬谞讜 讚拽讗 讞砖讬讘 诇讛 诇讛讛讬讗 讬砖讬讘讛 讚讬谉 讚拽讗 讗驻砖专 诇诪讬讚谉 讘讬讛 讚讬谞讗 讘转专 讚住诇讬拽 诪讛讛讜讗 注谞讬谞讗 讜讻讗诇讜 诪注讬拽专讗 讗讚注转讗 诇诪讛讜讬 讘讬 讚讬谞讗 讬转讬讘 讜讘转讜专转 讚讬谞讗 讗转讗 诇讬讚讬讬讛讜 讛讗 诪讬诇转讗 讜诇讗讜 讘转讜专转 注讚讜转 讜诪砖讜诐 讛讻讬 专爪讜 讻讜转讘讬谉 专爪讜 注讜砖讬谉 讚讬谉 讘讬谉 讛讬讜诐 讘讬谉 诇诪讞专 讗诇讗 讗讬 讗诪专转 讻诇 讝诪谉 砖讬讜砖讘讬诐 讗讬转 诇讬讛 诇诪讬讛讚专 讘讬讛 讛讬讻讬 讞砖讬讘 诇讬讛 诇讛讛讜讗 讬砖讬讘讛 讬砖讬讘转 讘讬转 讚讬谉 讜拽砖专讬 诇讛讜 诇诪讬讚谉 讘讬讛 讚讬谞讗 讘讬谉 讘讛讛讜讗 诪讜砖讘 讘讬谉 讘诪讜砖讘 讗讞专讬谞讗 讜讛讗 讛讛讜讗 诪讜砖讘 诇讗 讛讜讛 讞讝讬 诇诪讬讛讜讬 诪讜砖讘 讚讬谉 讚诇讗 讛讜讬 讞讝讬 诇讬讞讜转 讘讜 讘讬 讚讬谞讗 讘讛讛讜讗 诪诇转讗 诪砖讜诐 讚讛讗 讗驻砖专 讚讛讚专 讘讬讛 讜诪诇转讗 讬讚讬注讛 讛讬讗 讚诇讗 讞转讻讬谞谉 讚讬谞讗 讗诇讗 讘诪诇转讗 讘专讬专讗 讚诇讬转 讘讛 住驻讬拽讗 讜讻讬讜谉 砖讻谉 讗驻讬诇讜 讻讬 诇讗 讛讚专 讘讬讛 谞诪讬 诇讗 诇讬讚讬讬谞讬讛 讻诇诇 诇讗 讘讛讛讜讗 诪讜砖讘 讜诇讗 讘诪讜砖讘 讗讞专讬谞讗 讚讘转讜专转 注讚讜转 讗转讗 诇讚讬讚讛讜 诪注讬拽专讗 讜诇讗 讘转讜专转 讚讬谉 讜讗讬谉 注讚 谞注砖讛 讚讬讬谉. 讜讚讞讬讬讛 专讘讛 诇讛讗讬 讚讜拽讬讗 讚专讘 讬讜住祝 讜讗讜拽诪讛 讘讚拽诪讜 讜讛讚专 讬转讬讘讜 驻讬专讜砖 讜讛讜讗 讚诇讗 谞驻讬拽 诇讘专讗 讗诇讗 诪讬拽诐 讘诇讞讜讚 讛讜讗 讚拽诪讜 诇讛讜 讜讛讚专 讬转讬讘讜 讚讛讜讛 诇讬讛 讻诪讜砖讘 讗讞讚 讻讬讜谉 讚讞讝讜 诇诪讬讚谉 讘讛 讚讬谞讗 讚讛讗 诇讗 讗驻砖专 诪讬讛讚专 讘讬讛. 讜讗祝 注诇 讙讘 讚诪拽诪讬 讚拽讬讬诪讜 诇讛讜 诇讗 讛讜讛 讞讝讜 诇诪讬讚谉 讘讛 讚讬谞讗 诪注讬拽专讗 诪讜砖讘 讚讬谉 诪讬拽专讬 讚讛讗 讻诇 诪讜砖讘 讚讬谉 砖讘注讜诇诐 谞诪讬 讛讻讬 讛讜讗 讚诪注讬拽专讗 诇讗 讞讝讬 诇诪讞转讱 讚讬谞讗 注讚 讚诪讘专讬专讗 诪诇转讗 讜拽讗讬诐 讚讬谞讗 注诇 讘讜专讬讬讛 讜讘转专 讛讻讬 讞转讻讬谞谉 诇讬讛 讜讗驻讬诇讜 讛讻讬 诪讜转讘 讚讬谉 诪讬拽专讬 诪注讬拽专讗 讛讻讗 谞诪讬 讗祝 注诇 讙讘 讚诪拽诪讬 讚诪拽讬讬诪讜 诇讗 讛讜讛 讞讝讜 诇诪讬讚谉 讘讬讛 讚讬谞讗 讚讗讻转讬 诇讗 讗讬转讘专专讛 诪诇转讗 讗讬 拽讬讬诪讗 讛讗讬 爪讜讗讛 讗讬 讛讚专 讘讛 讻讬讜谉 讚诇讘转专 讚拽诪讜 讜讛讚专 讬转讬讘讜 讞讝讜 诇诪讬讚谉 讘讬讛 讚讬谞讗 讗讬讘专专讛 诪讬诇转讗 讚爪讜讜讗讛 讙诪讜专讛 讛讬讗 诪注讬拽专讗 谞诪讬 诪讜砖讘 讚讬谉 诪讬拽专讬. 讜讛讗讬 爪讜讜讗讛 讚讗诪专讬谞谉 讚诇讗 讬讻讜诇 诇诪讛讚专 讘讛 诇讘转专 讚住诇讬拽讜 诪注谞讬讬谞讗 诇注谞讬谞讗 诇专讘 讬讜住祝 讚讜拽讗 爪讜讜讗讛 讘诪拽爪转 讚讗讬转 讘讛 拽谞讬谉 砖讛讬讗 诪转谞转 讘专讬讗 讗讘诇 爪讜讜讗转 砖讻讬讘 诪专注 讚注诇诪讗 讻讚住诇拽讬谉 讘讛 诪注谞讬讬谞讗 诇注谞讬讬谞讗 谞诪讬 讗讬 谞诪讬 拽诪讜 讜讛讚专 讬转讬讘讜 诪爪讬 讛讚专 讘讬讛 讚讛讗 拽讬讬诪讗 诇谉 讻诇 砖讗诇讜 注诪讚 讞讜讝专 讘诪转谞转讜 讜讻讬讜谉 砖讻谉 讗诐 讛讬转讛 爪讜讜讗讛 讝讜 砖爪讜讛 讛讞讜诇讛 讘驻谞讬 砖诇砖讛 讗诇讜 爪讜讜讗讛 讘诇讬 拽谞讬谉 讜讘诇讬 砖讬讜专 砖讛讬讗 爪讜讜讗转 砖讻讬讘 诪专注 讻讬讜谉 砖讬砖 诇讞讜砖 砖诪讗 讬讞讝讜专 讘讜 讗讬谉 注讜砖讬谉 讘讛 讚讬谉 讻诇诇 诇讗 讘讗讜转讜 诪讜砖讘 讜诇讗 讘诪讜砖讘 讗讞专讬谞讗 诇驻讬 砖讗讬谉 注讜砖讬谉 讚讬谉 讗诇讗 注诇 讚讘专 讞转讜讱 讜讘专讜专 讜讝讜 讛爪讜讜讗讛 注讚讬讬谉 讗讬谞讛 讘专讜专讛 砖讛专讬 讗驻砖专 砖讬讞讝讜专 讘讜 讛诇讻讱 讻讜转讘讬谉 讜谞注砖讬谉 注诇讬讛 注讚讬诐 讜讗讬谉 谞注砖讬谉 讘讛 讚讬讬谞讬诐 讻诇诇 讚讘转讜专转 注讚讜转 讗转讗 诇讬讚讬讬讛讜 诪注讬拽专讗 讜诇讗讜 讘转讜专转 讚讬谉 讜讗讬谉 注讚 谞注砖讛 讚讬讬谉. 讛专讗"诐 讝"诇. 


讜讬砖 诪驻专砖讬诐 讚谞讬讞讜砖 讚诇诪讗 讛讚专 讘讬讛 诇讘转专 讻谉 讜诇讗 讬讚注讬谞谉. 讜讗讬谞讜 诪讞讜讜专 讚诇讛讻讬 诇讬讻讗 诇诪讬讞砖 讚讗诐 讗讬转讗 讘讟诇转 讻诇 诪转谞转 砖讻讬讘 诪专注 讜讗驻讬诇讜 讻转讬讘 讘讛谉 讜诪讙讜 诪专注讬讛 讗转驻讟专 诇讘讬 注讜诇诪讬讛 讚讚诇诪讗 讛讚专 讘讬讛 讜诇讗 讬讚注讬 讜注讚 讚诪住讛讚讬 讚诇讗 讝讝讛 讬讚诐 诪转讜讱 讬讚讜 诪讻讬 驻拽讬讚 拽讚诪讬讛讜谉 诇讗 谞讬讚讜谉 讘诐. 讜专砖讘"诐 讝"诇 驻讬专砖 讻讬讜谉 讚讗驻砖专 诇讜 诇讞讝讜专 讗诐 讚谞讜 转讜讱 讗讜转讜 讝诪谉 讗讬谉 讚讬谞诐 讚讬谉 讜讗驻讬诇讜 讬讚注讬谞谉 讚诇讗 讞讝专 讘讜 砖讗讬谉 讬砖讬讘转诐 讬砖讬讘转 讘讬转 讚讬谉 讜讻注谞讬谉 讝讛 驻讬专砖 讛专讘 讘注诇 讛诪讗讜专 讝"诇 讜讻谉 驻讬专砖 讛专讗"诐 讝"诇 砖讗讬 讗驻砖专 诇讛诐 诇讚讜谉 诪转讜讱 讗讜转讛 讬砖讬讘讛 讻讜'. 讛专砖讘"讗 讝"诇. 
讜讝讛 诇砖讜谉 讛专"讬 讝"诇 讘注诇讬讜转: 诇讬讞讜砖 讚诇诪讗 讛讚专 讘讬讛 讚诪砖诪注 诇讬讛 专爪讜 注讜砖讬谉 讚讬谉 讘讗讜转讜 诪讜砖讘 注爪诪讜. 讜讬砖 砖砖讜讗诇讬诐 讛讬讻谉 诪爪讬谞讜 砖谞讬讞讜砖 诇讞讝专讛 讻诇 讝诪谉 砖讗讬谉 砖诐 注讚讬诐 砖讞讝专 讘讜 讻讜' 讻讻转讜讘 讘转讜住驻讜转. 讜诪转专爪讗 讛讗讬 诪诇转讗 讘驻讬专讜砖讗 讚讻转讘讬谞讗 诇注讬诇 讚讛讻讬 驻讬专讜砖讜 讗讬 住诇拽讗 讚注转讱 讚讗驻讬诇讜 讘拽谞讬谉 讬讻讜诇 诇讞讝讜专 讘讜 讻诇 讝诪谉 砖讬讜砖讘讬谉 讚讗诪专讬谞谉 诇讗 讙诪专 讘诇讘讜 讜讗讬谉 讚注转讜 谞讙诪专转 注诇讬讜 讻诇 讝诪谉 砖讬讜砖讘讬诐 讗诐 讻谉 讛讬讗讱 讬砖 转讜专转 讚讬讬谞讬诐 注诇 讛注讜诪讚讬诐 砖诐 讜讛诇讗 讬砖 诇讞讜砖 砖诇讗 谞讙诪专讛 讚注转讜 注诇讬讜 讜砖诪讗 讘讛讛讬讗 砖注转讗 砖讛谉 注讜砖讬谉 讚讬谉 讻讘专 讞讝专 讘讜 讘诇讘讜 讜讬砖 讘讚注转讜 诇讜诪专 砖讛讜讗 讞讜讝专 讘讜 讗诇讗 砖讗讞专 讻讱 谞诪诇讱 讜诇讗 讞讝专 讘讜 讜讙诪专 讘讚注转讜 讚讘专讬 讛爪讜讜讗讛 讻讬讜谉 砖诇讗 讗诪专 诇注讚讬诐 砖讛讜讗 讞讜讝专 讘讜 讜诪讻诇 诪拽讜诐 讻讬讜谉 讚讘讗讜转讛 砖注讛 砖讛讬讜 注讜砖讬谉 讚讬谉 讞讝专 讘讜 讘诇讘讜 讜诇讗 谞讙诪专转 讚注转讜 讘讚讘专 讜诇讗 讛讬讛 注诇讬讛诐 转讜专转 讚讬讬谞讬诐 讜诇讗诇讜诪讬 拽讜砖讬讗 谞拽讟 诇讬讞讜砖 讚诇诪讗 讛讚专 讘讬讛 讜讛讜讗 讛讚讬谉 砖讛讬讛 讬讻讜诇 诇讛拽砖讜转 讚诇诪讗 诇讬讛讚专 讘讬讛 讻诇讜诪专 讚讻诇 讝诪谉 砖讬讜砖讘讬诐 诇讬讻讗 讙诪专 讛讚注转 讜砖诪讗 诇讞讝专讛 拽讗讬 讜讗讬谉 转讜专转 讚讬讬谞讬谉 注诇 讗诇讛 注讚 砖讬拽讜诪讜 诪砖诐 讛讗谞砖讬诐 砖转讙诪讜专 讚注转讜 砖诇 讝讛 讘爪讜讜讗转讜 讗讘诇 讜讚讗讬 讗讬谉 讞讜砖砖讬谉 诇讞讝专讛 讻讬讜谉 砖诇讗 讞讝专 讘讜. 注"讻. 


讜讝讛 诇砖讜谉 转讜住驻讬 讛专讗"砖 讝"诇: 讜谞讬讞讜砖 讚诇诪讗 讛讚专 讘讬讛 讜讗诐 转讗诪专 讻诇 诪转谞转 砖讻讬讘 诪专注 谞诪讬 讻讜'. 讻讻转讜讘 讘转讜住驻讜转. 讜诇驻讬专讜砖 专砖讘"诐 谞讬讞讗 砖驻讬专砖 讜谞讬讞讜砖 砖诪讗 讬讞讝讜专 讘讛 讜讗诪讗讬 拽讗诪专 讗诐 专爪讜 注讜砖讬谉 讚讬谉 讚诪砖诪注 讘讗讜转讜 诪注诪讚 讗祝 注诇 驻讬 砖注讚讬讬谉 讬讜砖讘讬诐 注讜砖讬谉 讚讬谉 讙诪讜专 讜讗诪讗讬 讻讜'. 讜讛诇砖讜谉 拽砖讛 诇驻讬专讜砖讜 讚讛讜讛 诇讬讛 诇诪讬诪专 讜讛讗 诪爪讬 讛讚专 讘讬讛. 讜注讜讚 谞讛讬 讚诇讙讘讬 讚讬讚讬讛 诇讗 讛讜讬 讻讬讜谉 讚诪爪讬 讛讚专 讘讬讛 诇讙讘讬 讘谞讬诐 诇讬讛讜讬 讚讬谉 讗诐 诇讗 讞讝专 讘讜. 讜谞专讗讛 诇驻专砖 讻讜' 讻讻转讜讘 讘转讜住驻讜转. 注"讻. 


讜诇专讘 讬讜住祝 诪讬 谞讬讞讗 诇讬讞讜砖 讚诇诪讗 讛讚专 讘讬讛. 讜专讘 讬讜住祝 讛讜讛 住讘讬专讗 诇讬讛 讚谞讬讞讗 讟驻讬 诇讚讬讚讬讛 诪诇专讘讛 诪砖讜诐 讚讻讬讜谉 讚诇讗 爪专讬讻讬 诇诪讬拽诐 诪讚讜讻转讬讬讛讜 讗诇讗 诇住诇讜拽讬 诪注谞讬讬谞讗 诇注谞讬讬谞讗 诪转讞诇讛 讻砖诪住专 讚讘专讬讜 诇讛诐 谞注砖讜 讘讬转 讚讬谉 讜讬砖讬讘转 讛讚讬讬谞讬诐 讛讬转讛 讗讘诇 诇专讘讛 拽砖讬讗 讻讬讜谉 砖讗讬谉 讬讻讜诇讬诐 诇注砖讜转 讚讬谉 注讚 讚诇讜拽诪讜 诪讚讜讻转讬讬讛讜 谞诪爪讗 砖讘讗讜转讛 讬砖讬讘讛 专讗砖讜谞讛 诇讗 讛讬转讛 转讜专转 讘讬转 讚讬谉 注诇讬讛诐 讜讛讜讛 诇讬讛 讻讗诇讜 谞讻谞住讜 诇讘拽专 讛讞讜诇讛 讘诇讬诇讛 砖谞注砖讬诐 注讚讬诐. 讜讗驻讬诇讜 讛讻讬 专讘讛 诇讗 讞砖 诇诪诇转讗 讚讻讬讜谉 砖讗讬谉 爪专讬讻讬谉 诇诪讬驻拽 诇讘专讗 讗诇讗 诇诪讬拽诐 讜诇诪讬转讘 诇讗诇转专 讗祝 诪转讞诇讛 转讜专转 讘讬转 讚讬谉 注诇讬讛诐. 讛专"谉 讝"诇. 讜讻讘专 讻转讜讘 诇注讬诇 讘砖诐 讛专讗"诐 讝"诇. 讜讛专诪讘"谉 讝"诇 驻讬专砖讛 讘注谞讬谉 讗讞专. 注讬讬谉 讘讞讬讚讜砖讬讜.





诪讛专砖"讗 - 讞讬讚讜砖讬 讛诇讻讜转

讘讚"讛 讗讘诇 讘诇讬诇讛 讻讜' 讜讗讬谉 诇讛拽砖讜转 讻讬 驻专讬讱 讘驻专拽 专讗讜讛讜 讻讜' 注讻"诇 讻讘专 讻转讘讜 讻讚讘专讬诐 讗诇讜 讘砖诐 专砖讘"诐 讗讘诇 专"诇 讛讻讗 诪讛 砖讛讻专讬讞讜 诇驻专砖 讚诪转讻讜讬谉 诇讛注讬讚 讙专注 讟驻讬 诪专讗讜 讘诇讬诇讛 讛讬讬谞讜 诪砖讜诐 讚讛砖转讗 讗讬谉 诇讛拽砖讜转 讻讬 驻专讬讱 讻讜' 讗诪讗讬 诇讗 诪砖谞讬 讘砖谞转讻讜讜谞讜 讻讜' 讜讚讜"拽:

